钦定古今图书集成/明伦汇编/皇极典/第300卷 > 《吴鼓吹曲十二曲》吴韦昭
## 钦定古今图书集成/明伦汇编/皇极典/第300卷 > 《吴鼓吹曲十二曲》吴韦昭

炎精缺

《古今乐录》曰：“《炎精缺》者，言汉室衰，孙坚奋迅猛志，念在匡救，王迹始乎此也。当汉《朱鹭》。”

炎精缺，汉道微。皇纲弛。政德违，众奸炽。民罔依。赫武
烈。越龙飞。陟天衢。耀灵威。鸣雷鼓。抗电麾。抚乾衡，镇
地机。厉虎旅，骋熊罴。发神听，吐英奇。张角破边韩。羁
宛颍。平南土。绥神武。章渥泽施，金声震。仁风驰。显高
门。启皇基。统罔极，垂将来。

汉之季

《汉之秀》者，言孙坚悼汉之微，痛董卓之乱，兴兵奋击，功盖海内也。当《汉思悲翁》

汉之季，董卓乱。桓桓武烈应时运。义兵兴，云旗建。厉
六师，罗八阵。飞鸣镝。接白刃。轻骑发，介士奋。丑类震，
使众散。劫汉主，迁西馆。雄豪怒，元恶偾，赫赫皇祖功
名闻。

摅武师

《摅武师》者，言孙权卒父之业而征伐也。当“汉艾如张” ，

摅武师，斩黄祖，攘夷凶族，革平西夏。“炎炎大烈震天
下。”

伐乌林

《伐乌林》者，言魏武既破荆州，顺流东下，欲来争锋。孙权命将周瑜逆击之于乌林而破走也。当汉上之回

《曹操》北伐拔柳城，乘胜席卷遂南征。刘氏不睦，八郡
震惊。众既降，操屠荆，舟车十万扬风声。议者狐疑虑
无成，赖我大皇发圣明。虎臣雄烈周与程。破操乌林，
显章功名。

秋风

《秋风》者，言孙权悦以使民，民忘其死也。当汉拥离，

秋风扬沙尘，寒露沾衣裳。角弓持弦急，鸠鸟化为鹰。
边垂飞羽檄，寇贼侵界疆。跨马披介胄，慷慨怀悲伤。
辞亲向长路，安知存与亡。穷达固有分，志士思立功。
思立功，邀之战场。身逸获高赏，身没有遗封。

克皖城

《克皖城》者，言魏武志图并兼，而令朱光为庐江太守，孙权亲征光，破之于皖城也。当汉战城南。

克灭皖城遏寇贼，恶此凶孽阻奸慝。王师赫征众倾
覆，除秽去暴戢兵革。民得就农边境息，诛君吊民昭
至德。

关背德

《关背德》者，言蜀将关羽背弃吴德，心怀不轨，孙权引师浮江而擒之也。“当汉《巫山高》”

《关》，背德作鸱张。割我邑城，图不祥。称兵北伐，围樊襄
阳。嗟臂大于股，将受其殃。巍巍夫圣主，睿德与元通。
与元通，亲任吕蒙，泛舟洪氾池，溯涉长江。神武一何
桓桓，声烈，正与风翔。历抚江安城，大据郢邦。虏羽授
首，百蛮咸来同，盛哉三比隆。

通荆门

《通荆门》者，言孙权与蜀交好齐盟，中有关羽自朱之愆，戎蛮乐乱，生变作患，蜀疑其眩，吴恶其诈，乃大治兵，终复初好也。当汉上陵。

汉王据蜀郡，崇好结和亲。乖微中情疑，谗夫乱其间。
大皇赫斯怒，虎臣勇气震。荡涤幽薮，讨不恭。观兵扬
炎耀，厉锋整封疆。整封疆，阐扬威武容。功赫戏，洪烈
炳章。邈矣帝皇世，圣吴同厥风。荒裔望清化，化恢弘。
煌煌大吴，延祚永未央。

章洪德

《章洪德》者，言孙权章其大德而远方来附也。当汉将进酒。

章洪德，迈威神。感殊风，怀远邻。平南裔，齐海滨。越裳
贡，扶南臣。珍货充庭，所见日新。

从历数

《从历数》者，言孙权从图箓之符而建大号也。“当汉有所思。”

从历数。于穆我皇帝，圣哲受之天。神明表奇异，建号
创皇基，聪睿协神思。德泽浸及昆虫，浩荡越前代。三
光显精耀，阴阳称至治，肉角步郊畛。凤凰栖灵囿，神
龟游沼池。图谶摹文字，黄龙觌鳞。符祥日月，记览往
以察今，我皇多哙事。上钦昊天象，下副万姓意。光被
弥苍生，家户蒙惠赉。风教肃以平，颂声章嘉喜。大吴
“兴隆，绰有馀裕。”

承天命

《承天命》者，言上以圣德践位，道化至盛也。《当汉芳树》

承天命，于昭圣德。三精垂象，符灵表德。巨石立，九穗
植。龙金其鳞，乌赤其色。舆人歌，亿夫叹息。超龙升，袭
帝服。穷淳懿，体元嘿。夙兴临朝，劳谦日昃。易简以崇
仁，放远谗与慝。举贤才，亲近有德。均田畴，茂稼穑。审
法令，定品式。考功能，明黜陟。人思自尽，唯心与力。家
国治，王道直。思我帝皇，寿万亿。长保天禄，祚无极。